Stasys Kružinauskas

Stasys Kružinauskas (g. 1957 m. vasario 12 d. Eitkūnuose, Karaliaučiaus kraštas) – Vilkaviškio politinis veikėjas.

 Biografija 
Nuo 1964 iki 1965 m. mokėsi Pobedinsko pradžios, nuo 1966 iki 1972 m. – Kybartų Kristijono Donelaičio vidurinėje mokykloje, nuo 1973 iki 1976 m. Kauno Žemės ūkio technikume, įgijo topografo specialybę.

Nuo 1976 iki 1978 m. Vilniaus inžinerinių tyrinėjimų instituto topografas. 1978–1984 m. Vilkaviškio vyriausiojo architekto gamybinės grupės geodezininkas, 1985–1990 m. Vilkaviškio raj. civilinės gynybos štabo viršininkas, 1991–2000 m. – UAB „STOP“ prezidentas, 1996–2000 m. Seimo nario Algirdo Butkevičiaus padėjėjas. 2000–2004 m. Seimo narys, nuo 2005 m. verslininkas, UAB „Stenvila“ ir UAB „Stop“ akcininkas.

Nuo 1990 m. Lietuvos socialdemokratų partijos Vilkaviškio skyriaus narys, 1999–2001 m. – LSDP etikos ir procedūrų komisijos narys, nuo 2001 m. sausio mėn. LSDP tarybos narys, Marijampolės apskr. tarybos koordinatorius, Vilkaviškio skyriaus pirmininko pavaduotojas. Nuo 2005 m. Liberalų ir centro sąjungos Vilkaviškio skyriaus tarybos narys.

1997–2003 m. Vilkaviškio rajono savivaldybės tarybos narys, 2000–2004 m. Seimo LSDP frakcijos narys; 2004 m. perėjo į Liberalų centro frakciją.

Lietuvos esperantininkų sąjungos narys, vienas iš 25 – ojo Vilniaus esperantininkų kongreso organizatorių.

 Nuorodos 
 Vilkaviškio rajono savivaldybės taryba 1997 - 2000 m.1997 m. Lietuvos Respublikos savivaldybių tarybų rinkimai - Vilkaviškio rajono (Nr. 54) apygarda - Išrinkti kandidatai ;
 Vilkaviškio rajono savivaldybės taryba 2000 - 2003 m.2000 m. kovo 19 d. Savivaldybių tarybų rinkimai - Vilkaviškio rajono (Nr. 56) apygarda ;
 Vilkaviškio rajono savivaldybės taryba 2003 - 2007 m.Lietuvos Respublikos savivaldybių tarybų rinkimai 2002 - Vilkaviškio rajono (Nr.56) savivaldybė - Tarybos nariai .

 Išnašos 

Kategorija:Seimo nariai
Kategorija:Vilkaviškio politikai
Kategorija:Lietuvos esperantininkai
Kategorija:Lietuvos topografai